apstiprinĀts  
 Daugavpils valstspilsētas pašvaldības izpilddirektora vietnieks

# \_\_\_\_\_\_\_\_\_\_\_\_\_\_\_\_\_K.Rasis

Daugavpilī, 2023.gada \_\_\_.\_\_\_\_\_\_\_\_\_\_\_\_

**CENU APTAUJAS**

**„Būvprojekta „Avotiņu parka revitalizācija un apgaismojuma izbūve” aktualizācija un autoruzraudzība”, identifikācijas Nr. DPCP 2023/23**

REZULTĀTU APKOPOJUMS

|  |  |
| --- | --- |
| 1. Iepirkuma procedūras veids | Pasūtītājs nepiemēro Publisko iepirkumu likumā noteiktās iepirkuma procedūras, jo paredzamā līgumcena ir līdz 9999,99 EUR bez pievienotās vērtības nodokļa (turpmāk – PVN).  Kārtību, kādā veicami normatīvajos aktos iepirkumu jomā nereglamentētie iepirkumi, kuru paredzamā līgumcena piegāžu, pakalpojumu, būvdarbu līgumiem ir mazākā par normatīvajos aktos iepirkumu jomā noteiktajām līgumcenu robežām, nosaka Daugavpils valstspilsētas pašvaldības noteikumi par iepirkumu veikšanas organizēšanu, kas apstiprināti ar Daugavpils valstspilsētas pašvaldības izpilddirektora p.i. 2023.gada 17.aprīļa rīkojumu Nr.98e (turpmāk – Noteikumi). |
| 1. Datums, kad publicēts uzaicinājums | Uzaicinājums iesniegt piedāvājumu publicētas Daugavpils valstspilsētas pašvaldības tīmekļvietnē [www.daugavpils.lv](http://www.daugavpils.lv) 2023.gada 25.septembrī: <https://www.daugavpils.lv/pasvaldiba/normativajos-aktos-nereglamentetie-iepirkumi?purchase=7403>. |
| 1. Pasūtītāja/līgumslēdzēja nosaukums | Daugavpils valstspilsētas pašvaldība, reģ. Nr. 90000077325, K.Valdemāra ielā 1, Daugavpils, LV-5401. |
| 1. Zemsliekšņa iepirkuma mērķis | Veiktbūvprojekta „Avotiņu parka revitalizācija un apgaismojuma izbūve” aktualizāciju un autoruzraudzību. |
| 1. Piedāvājuma izvēles kritērijs: | Piedāvājums ar viszemāko cenu, kas pilnībā atbilst uzaicinājuma prasībām. |
| 1. Piedāvājumu iesniegšanas vieta un termiņš | Līdz 2023. gada 28. septembra plkst. 15:00 rakstiski slēgtā aploksnē Daugavpils pašvaldības centrālās pārvaldes Attīstības departamentā, Krišjāņa Valdemāra ielā 13, 2.stāvā, 202.kab., Daugavpilī, LV-5401, vai parakstīts ar drošu elektronisko parakstu uz e-pastu ilga.leikuma@daugavpils.lv. |
| 1. Pretendenta piedāvājuma prasības | Pretendents iesniedz tehnisko-finanšu piedāvājumu atbilstoši piedāvājuma iesniegšanas formai (2.pielikums).  Pretendentam noteiktās kvalifikācijas prasības:  11.1. pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām. Pretendentu, kuru reģistrācijas vai pastāvīgās dzīvesvietas vieta ir Latvija, reģistrācijas fakts tiks pārbaudīts Latvijas Republikas Uzņēmumu reģistrā www.ur.gov.lv. Pretendentiem, kuru reģistrācijas vai pastāvīgās dzīvesvietas vieta ir ārvalstīs, jāapliecina informācija atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu);  11.2. pretendents ir reģistrēts, licencēts vai sertificēts projektēšanas jomā atbilstoši reģistrācijas vai pastāvīgās dzīvesvietas valsts spēkā esošo normatīvo aktu prasībām un uz līguma izpildes uzsākšanas brīdi būs tiesīgs sniegt līguma priekšmetā paredzētos pakalpojumus. Prasība attiecas arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas cenu aptaujas dokumentācijā, kā arī uz personālsabiedrības biedru, ja pretendents ir personālsabiedrība, uz piegādātāju apvienības dalībnieku (ja piedāvājumu iesniedz piegādātāju apvienība), kā arī uz apakšuzņēmēju (ja pretendents plāno piesaistīt apakšuzņēmēju), kas sniegs projektēšanas pakalpojumus, kuru veikšanai nepieciešama reģistrēšana, licencēšana vai sertificēšana. Par pretendentu, kuru reģistrācijas vai pastāvīgās dzīvesvietas vieta ir Latvija, informācija tiks iegūta Būvniecības informācijas sistēmā pieejamajos reģistros www.bis.gov.lv. Pretendentiem, kuru reģistrācijas vai pastāvīgās dzīvesvietas vieta ir ārvalstīs, jāapliecina informācija, iesniedzot attiecīgās valsts kompetentas institūcijas izsniegts dokuments, un jāiesniedz apliecinājums, ka pēc pasūtītāja aicinājuma spēkā esošajos normatīvajos aktos noteiktajā kārtībā un termiņā reģistrēsies Latvijas Republikas Būvkomersantu reģistrā, lai varētu izpildīt iepirkuma līguma prasības;  11.3. pretendents iepriekšējos trijos gados (2022., 2021., 2020.gadā un 2023.gadā līdz piedāvājumu iesniegšanai) vai īsākā laika periodā, ja pretendents ir dibināts vēlāk, ir izpildījis līgumu un guvis pieredzi projektēšanas pakalpojumu sniegšanā, proti, pretendents kā būvprojekta izstrādātājs ir kvalitatīvi un atbilstoši pasūtītāja prasībām līguma ietvaros izstrādājis vismaz vienu būvprojektu , kura ietvaros projektēti parka, skvēra, laukuma un citi līdzvērtīgi publiskās ārtelpas labiekārtojuma risinājumi, kā arī projektēti ārējā apgaismojuma risinājumi. Būvprojektam jābūt pilnībā pabeigtam, saskaņotam un akceptētam normatīvajos aktos noteiktajā kārtībā (saņemta atzīme par projektēšanas nosacījumu izpildi). Pretendenta pieredzes apliecināšanai pretendents iesniedz pieredzes aprakstu tabulas veidā par svarīgāko darbu izpildi atbilstoši izvirzītajam pieredzes aprakstam ne vairāk kā trijos iepriekšējos gados (2022., 2021., 2020.gadā un 2023.gadā līdz piedāvājumu iesniegšanai) vai īsākā laika periodā, ja pretendents ir dibināts vēlāk, tajā skaitā norādot arī informāciju par pasūtītāju, kontaktpersonas vārdu, uzvārdu un tālruņa numuru, iepirkuma līguma priekšmetu (veikto darbu aprakstu), izpildes vietu un laiku. Pieredzes apliecināšanai ir jāpievieno vismaz viena pozitīva izziņas/atsauksmes kopija vai cits dokuments, kas apliecina pretendenta pieredzi līguma izpildē;  11.4. pretendents pakalpojuma līguma izpildei piesaista vismaz speciālistu ceļu projektēšanā un speciālistu elektroietaišu projektēšana, kā arī nepieciešamības gadījumā nodrošina citu speciālistu piesaisti būvniecības ieceres dokumentācijas izstrādei atbilstoši tehniskās specifikācijas nosacījumiem;  11.5. pretendentam nav pasludināts maksātnespējas process vai uzsākta tā likvidācija. Šo informāciju pasūtītājs iegūst publiskajās datu bāzēs;  11.6. pretendentam nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas iemaksu parādu, kuru kopsumma pārsniedz 150,00 EUR. Šo informāciju pasūtītājs iegūst publiskajās datu bāzēs. |
| 1. Iesniegtie piedāvājumi- pretendenta nosaukums, piedāvātā cena un citas ziņas, kas raksturo piedāvājumu | 1. SIA „Cerva”, reģ.Nr. 41503050131, Rīgas iela 70A – 7, Daugavpils, LV-5401.  Piedāvātā līgumcena: 9999,00 EUR (deviņi tūkstoši deviņi simti deviņdesmit deviņi *euro* nulle centi) bez PVN.  Iesūtīts elektroniski no e-pasta [cerva@inbox.lv](mailto:cerva@inbox.lv) 28.09.2023. plkst. 14:01.  2. SIA „Fortum”, reģ.Nr. 41503078964, 18. novembra iela 52, Daugavpils, LV-5401.  Piedāvātā līgumcena: 9211,00 EUR (deviņi tūkstoši divi simti vienpadsmit *euro* nulle centi) bez PVN.  Iesūtīts elektroniski no e-pasta [sia.fortum@gmail.com](mailto:sia.fortum@gmail.com) 28.09.2023. plkst. 14:48. |
| *Ņemot vērā pretendenta SIA „Fortum” piedāvājumā iekļauto informāciju, konstatējams, ka pretendenta piedāvājums ir noraidāms kā neatbilstošs cenu aptaujas uzaicinājumā noteiktajām kvalifikācijas prasībām šādu faktisku un tiesisku apstākļu dēļ:*  *Cenu aptaujas uzaicinājuma 11.punktā tika noteiktas kvalifikācijas prasības pretendentiem, t.sk. - pretendents ir reģistrēts, licencēts vai sertificēts projektēšanas jomā atbilstoši reģistrācijas vai pastāvīgās dzīvesvietas valsts spēkā esošo normatīvo aktu prasībām un uz līguma izpildes uzsākšanas brīdi būs tiesīgs sniegt līguma priekšmetā paredzētos pakalpojumus; - pretendents iepriekšējos trijos gados kā būvprojekta izstrādātājs ir kvalitatīvi un atbilstoši pasūtītāja prasībām līguma ietvaros izstrādājis vismaz vienu būvprojektu; - pretendents pakalpojuma līguma izpildei piesaista vismaz speciālistu ceļu projektēšanā un speciālistu elektroietaišu projektēšanā.*  *Atbilstoši publiski pieejamai informācijai būvniecības informācijas sistēmā, SIA „Fortum” ir tiesīgs darboties vienīgi elektroietaišu projektēšanas jomā. Pretendentam SIA “Fortum” nav cenu aptaujas uzaicinājumā noteiktās pieredzes. Lai apliecinātu cenu aptaujas uzaicinājumā noteikto kvalifikācijas prasību izpildi SIA „Fortum” pilnībā balstās uz SIA “REM PRO” iespējām – pieredzi un būvspeciālistiem.*  *Cenu aptaujas uzaicinājuma 11.3.punktā iekļautā prasība paredz prasību pieredzei projektēšanas pakalpojumu sniegšanā, proti, pretendents kā būvprojekta izstrādātājs ir kvalitatīvi un atbilstoši pasūtītāja prasībām līguma ietvaros izstrādājis vismaz vienu būvprojektu. Attiecīgi izvirzītās prasības mērķis ir pārliecināties par pretendenta spējām realizēt konkrētās cenu aptaujas priekšmetam līdzīgus līgumus atbildīgā būvprojekta izstrādātāja statusā, nevis pārliecināties par pretendenta kvalifikāciju atsevišķā projektēšanas pakalpojuma jomā vai par kādu konkrētu tehnisko vai personāla resursu esību pretendenta rīcībā. Tādējādi pieredze līguma izpildē ir ne tikai pieredze darbu izpildē, bet arī līguma vadībā un atbildībā.*  *Judikatūrā atzīts, ka iepirkuma tiesiskajā regulējumā pakalpojuma sniedzēja iespēja balstīties uz citu personu pieredzi ir nesaraujami saistīta ar nosacījumu, ka subjekts, kurš faktiski guvis prasīto pieredzi, līguma izpildē veiks tās darbības, kuru dēļ attiecīgā pieredze prasīta (Senāta 2021.gada 30.aprīļa lēmums lietā Nr.SKA-983/2021). No Eiropas Savienības Tiesas spriedumā lietā C-176/98 (Holst Italia) norādītā izriet, ka attiecīgā direktīva atļauj piegādātājam atsaukties uz citu uzņēmēju iespējām, ar nosacījumu, ka piegādātājs spēj pierādīt, ka šie resursi, kas nepieciešami līguma izpildei, tiešām piegādātājam ir pieejami. Tāpat pieredzes pieejamības apliecināšanā ir vērā ņemams no minētajā lietā sniegtajiem ģenerāladvokāta secinājumiem (55.punkts) izrietošais, ka atsauksmei, kas apliecina profesionālo pieredzi līguma izpildē, ir jābūt patiešām noderīgai un pielietojamai, un tam piegādātājam, uz kura pieredzi paļaujas, ir jānodrošina vismaz līguma vadīšana, tādējādi nodrošinot, ka tā tehniskās prasmes un pieredze ir noderīga.*  *Savukārt, no SIA “REM PRO” apliecinājuma konstatējams, ka SIA “REM PRO” ar savu personālu apņemas veikt būvprojekta tehnisku izstrādi un autoruzraudzību, nenodrošinot līguma izpildes vadīšanu.*  *Ņemot vērā minēto konkrētajā gadījumā nav konstatējama SIA „REM PRO” būtiska iesaistīšanās līgumā paredzēto darbu vadības nodrošināšanā, līdz ar to pieredze, kas piemīt SIA “REM PRO”, netiek pietiekamā apjomā nodota SIA “Fortum”  līguma izpildei un tā nebūs noderīga līguma izpildē. Uzņēmuma un tā darbinieku iegūtā pieredze līguma izpildē nav viens un tas pats un attiecīgi nav savstarpēji salīdzināma, t.i., uzņēmējam un darbiniekiem kā darba ņēmējiem ir atšķirīgas lomas, pienākumi, tiesības un atbildība attiecībā uz pakalpojuma nodrošināšanu noslēgto līgumu ietvaros.*  *Papildus konstatējams ka Ministru kabineta 2014.gada 19.augusta noteikumu Nr.500 „Vispārīgo būvnoteikumi” 32.punkts nosaka, ja būvprojekta izstrādātājs ir būvkomersants, tas par būvprojekta vadītāju norīko atbilstošas jomas būvspeciālistu, kurš vada projektēšanu un koordinē būvprojekta izstrādi. No minētās normas izriet, ka būvprojekta vadītājam uz līguma izpildes uzsākšanas brīdi ir jābūt nodarbinātam pretendenta uzņēmumā. Savukārt SIA “Fortum” iesaistāmā personāla saraksta tabulā ir norādījis, ka visu speciālistu piesaisti, tajā skaitā būvprojekta vadītāja piesaisti nodrošinās noslēdzot līgumu (vienošanos) ar personu, uz kuras iespējām balstās, SIA “REM PRO”. Minētā norāde, ka būvprojekta vadītājs tiks nodrošināts, noslēdzot līgumu ar SIA “REM PRO”, nonāk pretrunā minēto noteikumu 32.punktam, jo, lai pretendents varētu vadīt konkrētā būvprojekta izstrādi un norīkot būvprojekta vadītāju, tam uzsākot pakalpojuma sniegšanu šāds speciālists būtu jānodarbina uz darba līguma pamata un jāreģistrē būvniecības informācijas sistēmā.* |
| *Piedāvājumu ar viszemāko cenu, kas atbilst cenu aptaujas prasībām, piedāvā SIA „Cerva”, reģ.Nr. 41503050131.* |
| 9. Tā pretendenta nosaukums, ar kuru nolemts slēgt līgumu, līgumcena | Cenu aptaujā „Būvprojekta „Avotiņu parka revitalizācija un apgaismojuma izbūve” aktualizācija un autoruzraudzība”, identifikācija numurs DPCP 2023/23, līguma slēgšanas tiesības piešķirtas:  *SIA „Cerva”, reģ.Nr. 41503050131, Rīgas iela 70A – 7, Daugavpils, LV-5401.*  *Līgumcena: 9999,00 EUR (deviņi tūkstoši deviņi simti deviņdesmit deviņi euro, nulle centi) bez PVN, kuru veido būvniecības ieceres dokumentācijas aktualizācijas izmaksas 8799,00 EUR (astoņi tūkstoši septiņi simti deviņdesmit deviņi euro, nulle centi) un autoruzraudzības izmaksas 1200,00 EUR (viens tūkstotis divi simti euro, nulle centi). Līgumcena kopā ar PVN ir 11145,31 EUR (vienpadsmit tūkstoši viens simts četrdesmit pieci euro, trīsdesmit viens cents), to tā PVN 21% ir 1934,31 EUR (viens tūkstotis deviņi simti trīsdesmit četri euro, trīsdesmit viens cents).* |

2023.gada 2.oktobrī

Daugavpils pašvaldības centrālās pārvaldes Attīstības departamenta vadītājas vietniece \_\_\_\_\_\_\_\_\_\_\_ S.Krapivina

Daugavpils pašvaldības centrālās pārvaldes Projektu nodaļas vadītāja \_\_\_\_\_\_\_\_\_\_\_\_\_\_\_\_\_\_\_ D.Briška-Nikolajeva

Daugavpils pašvaldības centrālās pārvaldes Attīstības departamenta juriste \_\_\_\_\_\_\_\_\_\_\_\_\_\_\_\_\_\_\_\_\_\_\_ I.Leikuma